Allekirjoittanut sitoutuu kissojen pidossa sekä kasvatuksessaan noudattamaan seuraavia Kissaliiton määrittelemiä periaatteita, jotka samalla ovat edellytyksenä kasvattajanimen saamiseksi.

1. Hyväksyn Kissaliiton sääntöjen 2§ mukaisen tarkoituksen.
2. Olen selvillä siitä, että FIFe:n ja Suomen Kissaliiton määräykset, ohjeet ja säännöt sitovat kaikkia Kissaliiton kasvattajia ja siitoskissan omistajia. Tarkistan kulloinkin voimassa olevan ohjeistuksen.
3. Olen selvillä yleisten eläintenpitoa ja -suojelua koskevien lakien, asetusten ja määräysten sisällöistä. Huolehdin siitä, että kissani saavat ikään ja rotuun nähden riittävästi ravintoa, huolenpitoa ja liikuntaa.
4. Kartutan tietoja harrastamistani ja kasvattamistani roduista sekä kissanjalostuksesta ja -hoidosta yleensä. Perehdyn kasvattamiini rotuihin niin, että tunnen hyvin niiden voimassa olevat rotumääritelmät ja kokonaisvaltaisesti kissojen terveyteen ja hyvinvointiin liittyvät asiat.
5. Kasvatustyöni päämääränä on parantaa kasvattamaani kissarotua/-rotuja ja kasvattaa rekisteröintikelpoisia, rotumääritelmän mukaisia, terveitä ja hyväluonteisia kissoja.
6. Ennen suunniteltua astutusta varmistun siitä, että yhdistelmä on sallittu FIFe:n ja Kissaliiton rekisteröintisääntöjen mukaisesti. Mahdollisesti tarvittavan erikoisluvan hankin liiton rotutoimikunnalta ennen astutusta. Ennen kuin luovutan siitosurostani astutukseen, varmistun siitä, että yhdistelmä on FIFen ja Kissaliiton rekisteröintisääntöjen mukaan sallittu ja terveystodistukset ovat voimassa. 
7. Pidän vähintään kolmen (3) viikon välin ennen kuin annan astutetun siitosnaaraan olla tekemisissä toisen toimintakykyisen uroksen kanssa.
8. Kasvatustoiminnassani sitoudun antamaan aina oikeita tietoja, jotka sitoudun toimittamaan määräajassa.
9. Kasvatustoiminnassa käyttämäni kissa on terveydeltään moitteeton ja hyväluonteinen. Otan lisäksi huomioon kissan iän ja sen periytyvät ominaisuudet tehdessäni päätöksiä kissan jalostuskäytöstä. Vältän käyttämästä kissaa siitokseen, jos sen tiedetään periyttävän haitallisia ominaisuuksia jälkeläisilleen.
10. Sovin etukäteen käyttämäni vieraan siitosuroksen omistajan kanssa astutuskorvauksesta. Siitoskissan omistajan allekirjoittama astutustodistus tai sähköisen rekisteröintijärjestelmän kautta vahvistama pentuerekisteröinti on kuitti kokonaan suoritetusta astutuskorvauksesta. Antaessani oman siitosuroksen lainaksi, toimitan sen ensimmäisten pentujen rekisteröinnin yhteydessä kopion eläinlääkärin antamasta todistuksesta, ettei kissalla ole napatyrää ja että sen kivekset ovat yli 6 kk ikäisenä laskeutuneet ja normaalit. 
Jos en toimita todistuksia määräaikaan mennessä, olen velvollinen korvaamaan rekisteröintimaksun korotuksen naaraan omistajalle.
Sovin etukäteen naaraskissan omistajan kanssa astutuskorvauksesta. Annan naaraskissan omistajalle allekirjoitetun astutustodistuksen tai vahvistan pentuerekisteröinnin sähköisen rekisteröintijärjestelmän kautta kuittina kokonaan suoritetusta astutuskorvauksesta
11. Rekisteröin pentueen kaikki pennut FIFe:n ja Kissaliiton voimassaolevien rekisteröintisääntöjen mukaisesti. 
12. Pentujen hoidossa noudatan huolellisuutta ja siisteyttä, jotta niiden kehitys olisi paras mahdollinen. Luovutan pennut terveinä, sirutettuina, asianmukaisesti rokotettuina ja hyväkuntoisina sekä aikaisintaan kahdentoista (12) viikon ikäisinä (1.1.2020 alkaen 14 viikon ikäisinä) hyvän kauppatavan mukaisesti. Luovuttamieni pentujen vaiheita pyrin seuraamaan riittävän kauan varmistuakseni siitä, että olosuhteet ovat riittävän hyvät.  
13. Samalla naaraalla teetän korkeintaan kolme (3) pentuetta 24 kuukauden sisällä, kuitenkin korkeintaan kaksi (2) pentuetta 12 kuukauden sisällä.
14. Myydessäni kissan teen kirjallisen kauppasopimuksen Kissaliiton sopimusmallia tai ainakin vähintään vastaavilla tiedoilla olevaa sopimusta käyttäen. Luovuttaessani kissan sijoitukseen niin, että jalostusoikeus säilyy minulla, teen tästä kirjallisen sopimuksen.
15. Myydessäni kissan toimitan myynti-ilmoituksen Kissaliiton toimistoon tai teen omistajanmuutoksen sähköisen rekisteröintijärjestelmän kautta.
16. Sitoudun olemaan myymättä kasvattamiani ja omistamiani kissoja koe-eläimiksi.
17. Kasvattajana olen tietoinen siitä FIFe:n määräyksestä, että ellei siitosuros tai jokin muu kissa poikkeuksellisesti tai muista perustelluista syistä voi olla vapaana omistajan/haltijan asunnossa, on järjestettävä oma, lattiapinta-alaltaan vähintään 6 neliömetrin suuruinen ja 1,8 metrin korkuinen huone tai osa huoneesta. Siellä tulee olla lämmitys sekä riittävä päivänvalo ja valaistus. Kissalle tulee järjestää makuu- ja ruokinta-paikka, hiekkalaatikot, kiipeilymahdollisuudet sekä muu sisustus sen yksilöllisten tarpeiden mukaan. Lattioiden, seinien ja kalusteiden tulee olla valmistettu sellaisesta materiaalista, että niiden puhdistaminen ja desinfiointi on mahdollista.
18. Kasvattaja- ja siitosurossopimus irtisanotaan kirjallisella ilmoituksella. Mikäli Kissaliiton hallitus katsoo minun rikkoneen tätä sopimusta, se voi evätä minulta oikeuden toimia kasvattajana ja/tai pitää siitosurosta/uroksia Kissaliiton piirissä joko määräajaksi tai kokonaan. Sopimuksen rikkomisesta seuranneesta toimintarajoituksesta tiedotetaan seurantalistalla, joka julkaistaan Kissa-lehdessä.
19. Kasvattajalla on raportointivelvollisuus kaikista hänelle kuuluville rekisteröidyille rotukissoille syntyneistä pentueista. Pentueesta raportoidaan pääsääntöisesti lähettämällä astutustodistus pentuja rekisteröitäessä tai tekemällä pentuerekisteröinti sähköisen rekisteröintijärjestelmän kautta. Niistä pentueista, joita ei voida rekisteröidä, on tehtävä erillinen ilmoitus normaalien rekisteröintiaikarajojen sisällä. Ilmoitukseen tulee sisältyä rekisteröimättä jättämisen syy. Tämä koskee myös ns. vahinkopentueita ja rotu-risteytyksiä/lähisukulaisastutuksia, joihin ei ole anottu asianmukaista lupaa. 
20. Olen tietoinen, että omistamieni kissojen ja niiden jälkeläisten tietoja luovutetaan vuosittain kyseisen rodun rotuyhdistykselle, jolla on yhteistyösopimus Kissaliiton kanssa. Lisäksi kissojen tiedot ovat osittain näkyvillä sähköisen rekisteröintijärjestelmän kautta.

Sopimuksen sopijan on oltava täysi-ikäinen Kissaliiton jäsenyhdistyksen jäsen. Allekirjoitettu kasvattaja- ja siitosurossopimus toimitetaan Kissaliiton toimistoon kasvattajanimianomuksen liitteenä. Sopimus palautetaan kasvattajalle, kun FIFe on hyväksynyt kasvattajanimen. 

Kasvattaja täyttää			               Kissaliiton rotukirjaaja täyttää

__________________________________________________________	              _______________________________________________
Paikka ja aika                                                                                                             Siitosurossopimus hyväksytty

				            	_______________________________________
Kasvattajan allekirjoitus ja nimenselvennös 		               Kasvattajanimisopimus hyväksytty

	___________________________________________	               
Syntymäaika 				               

_______________________________________		               ______________________________________________
Osoite                                                                                                                          Hyväksytty kasvattajanimi	

			______________                 
Postinumero ja -toimipaikka	                                                            

				               _____________________________________________
Puhelinnumero		Yhdistys		               Paikka ja aika